钦定古今图书集成/理学汇编/学行典/第200卷 > 潘玉华
## 钦定古今图书集成/理学汇编/学行典/第200卷 > 潘玉华

按《武昌县志》：“潘玉华，字元素，性至孝，每读《论语》，至父
母之年，辄呜咽流涕。年十八，母张氏抱沈痾，法在难
治，玉华寝食俱废。凡江黄闲名医无不茧足敦请，延
以治之，犹不愈。乃日夜焚黄素，吁天愿以身代。万历
戊午六月九日，玉华睡梦闲，觉异香满室，似有神明
告语者，玉华心异之，起而调药以进，沈痾顿起。学博”
周精一、县令陈镜清上其事于各宪，蒙赐匾额，旌之
曰“仁孝全亲。”